 Sida warku sheegayo waxaa soo xaadiray kulanka dambe Madaxweynaha, Raisul wasaaraha iyo afhayeenka Baarlamaanka, waxayna ku wargeliyeen Guddiga farsamada ee maamul u sameynta gobolada Jubbooyinka iyo Gedo in lagu biiriyey Guddi Xildhibaaano ka mid noqonaya Guddiga farsmada, waxayna u sheegeen madaxda dowladdu Guddigii hore in qorshahoodu yahay in labadan Guddi oo isku dhafan ay u fariistaan qaabkii loo sameyn lahaa maamulka Jubbaland ka hor inta aysan arrinta maamul u sameynta gudagelin, bale waxaa la sheegay in arrinkan dambe ay ka biyo diideen Guddigii farsamada ee Nairobi ka yimid, waxaana la sheegay inay madaxda dowladda ku wargeliyeen in Guddiga Xildhibaanada ah ee ay doonayaan iany ku biirayaan Guddiga farsamada ay u soo dirsadaan shirka Kismaayo ka dhici doona si ay goobjooge ugu noqdaan, waxayna ku doodeen in qorshaha maamul u sameynta Jubbooyinka iyo Gedo uu hadda maraya meel gabogabo ah. 